Foresta de Nyungwe

O Parco Naçionale da Foresta de Nyungwe o l'è un parco naçionale do Ruanda, in to sudest da naçion, a sud do Lago Kivu, vixin ao confin con o Burundi.

 Descriçion e stöia 
O parco o l'è stæto inaugurou in to 2004, ma a zona a l'ea riserva forestale dao 1933. O l'ha un'area de circa 970 km² de foresta pluviale, canne d'India, proei e mögge. A çittæ ciü vixinna a l'è [[Cyangugu], 54 km a ponente. O Monte Bigugu o se tröva in ti confin do parco. In ta foresta de Nyungwe ha origine o Nilo.

 Fauna 
A Foresta de Nyungwe a l'è ricca de tante speçie diverse de animæ, tanto da fä scì che a segge un scito importante pe a conservaçion da biodiverscitæ in Africa. A Foresta a se tröva a comprende differenti artesse, ai passaggi fra e quali se incontra differenti zone bio-geografiche. Da questo risülta unna grande quantitæ de habitat diversci Veddi: Niccia ecologica., che permetten unna grande ricchessa de speçie de animæ e de ciante. 

L'è presente in to parco 13 diverse speçie de primati, fra i quali o scimpanzè; oscia o 25% de o totale african; 275 speçie de oxelli; 1068 de ciante; 85 de mammiferi; 32 de anfibi e 38 de rettili. Parecchi de questi son specie endemiche che se trövan solo in ta region ecologica da grande Valle do Rift.

Finna circa ai anni do tristemente famoso genocidio do Ruanda in ta foresta de Nyungwe viveiva anche i elefanti de montagna, ciü piccin de quelli viventi a quote ciü basse. Purtroppo l'ultimo o l'è stæto ammassou dai bracconæ in to 1999. O cranio de questo elefante o se tröva in ti locali do çentro de vixita do Parco, monito pe o quello che rischia de esse o destin de l'umanitæ, se se continuiä a distrüzze incoscientemente i ambienti in sce a Tæra.

 Nòtte 

 Colegamento esterno 
Vista da Foresta dao satellite, 

 Âtri progètti  

Categorîa:Biologîa
Categorîa:Africa